23. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Ε.2243/163 της 19/31 Μαΐου 1976  (ΦΕΚ Β΄ 720) Περί διαθέσεως προϊόντων της εγχωρίου βιομηχανίας, παραχθέντων εκ πρώτων υλών αλλοδαπής προελεύσεως εισαχθεισών επί προσωρινή ατελεία ή επί τη καταβολή δασμών και λοιπών φόρων, εις επιχειρήσεις κατασκευής ή επισκευής πλοίων. Έχοντες υπ’ όψει: 1.Τας διατάξεις του Νόμ.4607/1930, “περί τροποποιήσεως διατάξεων των περί τελωνειακού δασμολογίου νόμων”. 2.Τας διατάξεις του Νόμ.2861/54, “περί μέτρων ενισχύσεως της εξαγωγής βιομηχανικών και άλλων εγχωρίων προϊόντων”. 3.Τας διατάξεις του άρθρ.7 του Ν.Δ.3092/1954 “περί συμπληρώσεως και τροποποιήσεως των περί Τελωνειακού Δασμολογίου Νόμων κλπ., ως συνεπληρώθη δια των διατάξεων της παρ.3 του άρθρ.38 του Νόμ.3686/1957. 4.Τας διατάξεις του άρθρ.6 του Νόμ.4171/61 “περί λήψεως γενικών μέτρων δια την υποβοήθησιν και ανάπτυξιν της οικονομίας της χώρας”. 5.Τας διατάξεις του κεφαλ.Δ΄ (άρθρ.48 έως και 52) της υπ’ αριθ.Τ.2300/1969 ημετέρας αποφάσεως, δι’ ων καθορίζονται οι όροι και αι προϋποθέσεις της ατελούς εκ της αλλοδαπής εισαγωγής, υπό ανεγνωρισμένων ναυπηγοεπισκευαστικών επιχειρήσεων, υλικών δια την υπ’ αυτών κατασκευήν εξ υπαρχής πλοίων και ναυπηγημάτων. 6.Το γεγονός, ότι εις την ανωτέρω απόφασιν δεν διαλαμβάνεται ανάλογος ρύθμισις δια τα όμοια παρ’ εγχωρίων βιομηχανιών παραγόμενα και εις τας ως άνω επιχειρήσεις δια τον αυτόν σκοπόν, πωλούμενα προϊόντα, τουθ’ όπερ αποβαίνει εις βάρος της συναγωνιστικότητος των προϊόντων της εγχωρίου βιομηχανίας έναντι των ομοίων εκ της αλλοδαπής εισαγομένων. 7.Την ανάγκην διασφαλίσεως εις την εγχώριον βιομηχανίαν ίσων όρων ανταγωνισμού δια τα υπ’ αυτής παραγόμενα και διατιθέμενα εγχωρίως προϊόντα προς τα εκ της αλλοδαπής εισαγόμενα όμοια, αποφασίζομεν: Άρθρ.1.-Προϊόντα της εγχωρίου βιομηχανίας, κατασκευαζόμενα εκ πρώτων υλών εισαχθεισών επί τη προσωρινή ατελεία ή επί τη καταβολή των δασμών και φόρων δύνανται να πωλούνται εις ναυπηγοεπισκευαστικάς επιχειρήσεις, δια την υπ’ αυτών εξ υπαρχής κατασκευής σκαφών μέχρι του σημείου καθ’ ο ταύτα δύνανται να νηολογηθούν ως πλοία, και επί τη πωλήσει των προϊόντων τούτων να πιστούται η οικεία πράξις προσωρινής ατελείας των πρώτων υλών ή να επιστρέφωνται οι επ’ αυτών αναλογούντες δασμοί και λοιποί φόροι. Άρθρ.2.-1.Η παραλαβή υπό των ανωτέρω ναυπηγοεπισκευαστικών επιχειρήσεων των διατιθεμένων αυτοίς εγχωρίων προϊόντων θα πραγματοποιήται επί τη αναλόγω τηρήσει των υπό των άρθρ.48 έως και 52 του κεφαλ.Δ΄ της υπ’ αριθ.Τ.2300/1969 (ανωτ.αριθ.20) ημετέρας αποφάσεως προβλεπομένων διατυπώσεως, πλην της καταθέσεως διασαφήσεως εισαγωγής ή αιτήσεως αναλώσεως. 2.Αντί της κατά τα ανωτέρω διασαφήσεως ή αιτήσεως αναλώσεως, θα κατατίθεται εις την αρμόδιαν Τελωνειακήν αρχήν κοινή αίτησις (δήλωσις) της δικαιούχου ατελείας επισκευαστικής επιχειρήσεως και της μεταβιβαζούσης τα προϊόντα βιομηχανίας, εν η δέον να περιέχωνται άπαντα τα στοιχεία τούτων, (είδος επιχειρήσεως, επωνυμία, έδρα διεύθυνσις κλπ.), λεπτομερής περιγραφή κατ’ είδος, ποσόν, βάρος κλπ. των διατιθεμένων ειδών, η τιμή τούτων κατά μονάδα, μετά μνείας ότι εις αυτήν δεν περιλαμβάνονται οι δασμοί και λοιποί φόροι επί των πρώτων υλών, αι χρησιμοποιηθείσαι πρώται ύλαι ως και το καθεστώς υφ’ ο παρελήφθησαν αύται (επί καταβολή δασμών και φόρων ή επί προσωρινή ατελεία). Εις την κατά τα άνω αίτησιν, ήτις δέον απαραιτήτως να συνοδεύηται και υπό αντιγράφου του τιμολογίου πωλήσεως, θα περιέχεται δήλωσις της μεταβιβαζούσης βιομηχανίας περί εκδόσεως αντιγράφου ταύτης δια την κατά περίπτωσιν πίστωσιν της οικείας διασαφήσεως μεταποιήσεως ή επιστροφήν των δασμών και φόρων των καταβληθέντων κατά την εισαγωγήν των πρώτων υλών. 3.Άμα τη καταθέσει της κατά τα άνω αιτήσεως, η αρμοδία τελωνειακή αρχή, έχουσα υπ’ όψιν της και τας αναφερομένας εις την σχετικήν έκθεσιν (αίτησιν) αναγκαιότητος ποσότητας εξ εκάστης κατηγορίας υλικών, αίτινες απαιτούνται δια την κατασκευήν του σκάφους, θα αποφαίνεται επί του εάν το δικαιούχον ατελείας πρόσωπον (επισκευαστική επιχείρησις) απολαύει απαλλαγής από δασμών και φόρων δια τα εις την ανωτέρω αίτησιν αναφερόμενα προϊόντα συντάσσουσα σχετικήν πράξιν ήτις θα προσαρτάται εις την αίτησιν ταύτην. Η αυτή τελωνειακή αρχή θα προβαίνη εις την δασμολογικήν επαλήθευσιν των μεταβιβαζομένων ειδών διενεργουμένην, είτε εις τας αποθήκας της μεταβιβαζούσης βιομηχανίας, είτε εις τας τοιαύτας της προς ην η μεταβίβασις ναυπηγοεπισκευαστικής επιχειρήσεως. Τα αποτελέσματα της δασμολογικής ταύτης επαληθεύσεως θα αναγράφωνται επί της κατά τα άνω κατατεθειμένης κοινής αιτήσεως. 4.Η περαιτέρω παρακολούθησις των κατά τα άνω μεταβιβαζομένων ειδών ως και η οριστικοποίησις της σχετικής πράξεως ατελείας πραγματοποιηθήσονται συμφώνως προς τας διατάξεις των άρθρ.48 έως και 52 του κεφαλ.Δ΄ υπ’ αριθ.Τ.2300/1969 ημετέρας απφάσεως. Άρθρ.3.-Δια την πίστωσιν των διασαφήσεων μεταποιήσεως των, επί προσωρινή ατελεία, παραληφθεισών πρώτων υλών εξ ων παρήχθησαν τα κα(Αντί για τις σελ.467(α)-474,20) Σελ.467(β) Τεύχος Ζ22-Σελ.3 Ατέλειες υπέρ της Ναυτιλίας 30.Ζ.λ.23 τα τα ανωτέρω μεταβιβασθέντα έτοιμα βιομηχανικά προϊόντα θα υποβάλλωνται υπό της μεταβιβαζούσης βιομηχανίας, εις την τελωνειακήν αρχήν παραδόσεως των πρώτων υλών, αντίγραφον της ως άνω κοινής αιτήσεως, μετ’ αντιγράφων της σχετικής πράξεως ατελείας και του τιμολογίου πωλήσεως. Η τελωνειακή αύτη αρχή επί τη προσκομίσει των πιστωτικών τούτων τίτλων θα προβαίνη, βάσει και των οικείων κοινών υπουργικών αποφάσεων δι’ ων καθορίζονται αι αποδόσεις των πρώτων υλών εις έτοιμα προϊόντα, εις την πιστωσιν των οικείων παραστατικών μεταποιήσεως των πρώτων υλών των αναλογουσών επί των μεταβιβασθέντων ποσοτήτων ετοίμων προϊόντων των εμφαινομένων εν τη σχετική επί της αιτήσεως μεταβιβάσεως, επαληθευτική πράξει. Άρθρ.4.-Επί περιπτώσεων, καθ’ ας τα κατά τα ανωτέρω μεταβιβαζόμενα είδη παρήχθησαν εκ πρώτων υλών εισαχθεισών επί τη καταβολή των αναλογούντων δια ταύτας δασμών και λοιπών φόρων η επιστροφή των δασμών τούτων θα πραγματοποιήται υπό των αρμοδίων τελωνειακών αρχών συμφώνως προς τας εις εκτέλεσιν του Νόμ.2861/54 εκδοθείσας και εκδοθησομένας υπουργικάς αποφάσεις και επί τη προσκομίσει αντιγράφων της ανωτέρω αιτήσεως μεταβιβάσεως, της πράξεως ατελείας, του τιμολογίου πωλήσεως και των παραστατικών εισαγωγής των πρώτων υλών. 